CELEX: 31999R1488
Language: hr
Date: 1999-07-07
Title: Uredba Komisije (EZ) br. 1488/1999 od 7. srpnja 1999. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               118
            
         31999R1488
   
               L 172/25
            
            
               SLUŽBENI LIST EUROPSKE UNIJE
            
            
               07.07.1999.
            
         
      UREDBA KOMISIJE (EZ) br. 1488/1999
   od 7. srpnja 1999.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 1372/1999 (2), a posebno njezin članak 9.,
   
               (1)
            
            
               Budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
            
         
               (2)
            
            
               Budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom;
            
         
               (3)
            
            
               Budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
            
         
               (4)
            
            
               Budući da je prihvaćeno da u skladu s odredbama članka 12. stavka 6. Uredbe Vijeća (EEZ) br. 2913/92 o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s pravima utvrđenima ovom Uredbom, i to tijekom razdoblja od tri mjeseca;
            
         
               (5)
            
            
               Budući da su mjere predviđene ovom Uredbom u skladu s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice sada se razvrstava u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenima ovom Uredbom, mogu se nastaviti navoditi u skladu s odredbama članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. srpnja 1999.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 162, 26.6.1999., str. 46.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               oznaka KN
            
            
               Razlog
            
         
               (1)
            
            
               (2)
            
            
               (3)
            
         
               1.   Kasetofon na baterije, bez uređaja za snimanje zvuka, s analognim sustavom za čitanje, cilindričnog oblika kao limenka pića, s laganim stereo slušalicama koje se mogu spojiti pomoću kabela.
               Okvirne dimenzije uređaja su 100 mm (duljina) i 70 mm (promjer). Uređaj ima nekoliko dugmadi za pokretanje, reguliranje glasnoće, traku za nošenje i kopču za pojas.
            
            
               8519 93 89
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 4. uz odjeljak XVI. i tekstom oznaka KN 8519, 8519 93 i 8519 93 89.
               Radi svog oblika i dimenzija, uređaj se ne može smatrati džepnim kasetofonom (napomena 1. uz podbroj poglavlja 85.).
            
         
               2.   Zmajevi za zabavu, takozvani „stunt kites”, s delta-krilima, s okvirom od plastičnih štapova ili cijevi i presvlakom od plastične tkanine.
               Ovim se zmajevima upravlja sa zemlje pomoću dva ili četiri užeta.
               Vidjeti ilustraciju (1)
               
            
            
               9503 90 37
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503, 9503 90 i 9503 90 37.
               Iako se ovi zmajevi mogu koristiti za sportska natjecanja, primarno su napravljeni za zabavu djece i odraslih.
               Opće pravilo 3.b o tumačenju kombinirane nomenklature primjenjuje se na razini podbroja.
            
         
               
                  
            
         
      (1)  Ilustracija je isključivo informativne prirode.